**MAP RÄIME KÄRJEN TUNTUMASSA SEURA-SM-KISOISSA**

Seurajoukkueiden Suomen mestaruudesta pelattiin Kouvolan Paraatikentällä lauantaina 20.8.2024. MAP Räime lähti tavoittelemaan mitaleita kahden joukkueen voimin.

MAP 1 (**Jonna, Jussi, Kari, Mohamed, Vahur, Jarno, Pauli** ja **Sauli**) hävisivät swissin avauskierron 1-2 SGK:lle, mutta ryhdistäytyivät jatkossa voittoihin Kouvolan 2-joukkueesta 3-0 ja helsinkiläisestä Kallion Kirkkaasta niukasti 2-1.

MAP 2 (**Petri, Kimmo, Ismo, Olga, Arto, Ari** ja **Taavi**) hävisivät Bitankille 1-2 ja Nassu 2:lle 0-3. Voitto Koski-Kuulasta 3-0 toi paikan B-cupiin.

Swissin aikana niskaan vyörynyt kaatosade latisti tunnelmaa ja vei parhaan terän heitoista.

A-cupissa MAP 1 kaatoi jännittävässä ottelussa Bitankin 2-1. Vaan SGK juotti toistamiseen karvasta kalkkia. Meille 0-2-tappion jälkeen **5. sija**. Se on kuitenkin kunnioitettavasti MAP:n seuraotteluhistorian toiseksi paras tulos. Aivan kirjaimellisesti kisasta jäi, sateen myötä, paljon hampaan koloon.

MAP 2 kaatoi myös Kallion Kirkkaan B-cupin alkajaisiksi. Tappio Valkeakosken kokeneille pelaajille 0-2 suisti joukkueen B-cupin pronssipeliin. Siinä otettu taisteluvoitto 2-1 Linurin Kilkistä lämmitti joukkueen, sateen kohmettamaa, mieltä.